kardosdrur/scandi-wiki huggingface dataset:
Callaly Castle

Callaly Castle er et country house nord for landsbyen Callaly, omkring 14,5 km vest for Alnwick, Northumberland, England.

Den ligger nær en motte-fæstning fra 1100-tallet og et voldsted fra jernalderen. Der blev opført et pele tower i 1300- eller 1400-tallet, og det blev efterfølgende inkorporeret i vestlængen af et nyt hus, der blev opført af John Clavering i 1619. Den første store tilføjelse blev udfør ti 1676 af arkitekten Robert Trollope. I 1707 blev der udført yderligere ændringer der mere eller mindre skjulte det tidligere detaljer i bygningen.

Parken blev omlagt i 1770, muligvis af en eller flere af Kennedy-brødrene, der var blandt de fremmeste gartnere i landet på denne tid, som har skabt lignende haveanlæg i Croxdale Hall i County Durham til Salvin-familien. 

Callaly Castle var ejet af Clavering-familien.

Der blev udført flere ændringer i 1700-tallet og 1800-tallet, der blev fulgt op af restaureringsarbejde af den nye ejer Alexander Browne i 1890'erne.

I 1987 blev den opdelt i beboelseslængen af arkitekten Kit Martin.

Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
DM i svæveflyvning 2020

Danmarksmesterskabet (DM) i svæveflyvning 2020 gennemførtes fra Svæveflyvecenter Arnborg i perioden 6. - 16. august 2020.

Konkurrencen var udskudt fra den normalt periode i foråret grundet Covid-19, og kun 29 piloter deltog. Der var et gunstigt sensommervejr med mange flyvedage.

Junior-klassen skulle gennemføres sammen med Sun-Air Cup, men havde ikke gunstigt vejr og opnåede ikke det nødvendige antal gyldige konkurrencedage, til at en danmarksmester kunne kåres.

Vindere 
Konkurrencen havde følgende klassevindere:

Referencer 

Svæveflyvning
Sport i 2020
Svæveflyvning 2020
Folkevognen (Shu-bi-dua-sang)

"Folkevognen" er en sang af den danske gruppe Shu-bi-dua, der blev udgivet i 1983 på deres tiende album, Shu-bi-dua 10. Melodien stammer fra Douglas & Geddins' blues-sang "Mercury Blues" (1948), der siden blev indspillet i en mere rockagtig version af David Lindley i 1981. Det er sidstnævnte version, "Folkevognen" bygger på. Sangen handler om en mand, der har sat sig for at købe en folkevogn, og han vil ikke have et "rugbrød" eller en "GTI", men "den lille grimme boble med en boksermotor i …", lyder den humoristiske tekst.

Baggrund 
Shu-bi-dua-guitarist Michael Hardinger har fortalt, at han hørte David Lindleys "Mercury Blues" i begyndelsen af 1980'erne og fik lyst til at lave en dansk tekst til nummeret. Det meste af teksten blev skrevet på en strand, mens guitaristen ventede på sin kæreste og senere færdiggjort i tekstkollektivet. Hardinger gik i Sound Track-studiet og indspillede en rocket demoversion sammen med teknikeren Roberto Johansson. Den følgende dag blev nummeret modereret af Michael Bundesen til at være mere elektro-rockagtigt, og trommeslager Kasper Winding erstattede mange af de originale guitarer og trommer med synthesizerlyde og elektriske trommer. Michael Hardingers oprindelige demoversion kan høres på Shu-bi-dua 10's bonusnummersektion.

Udgivelsen 
"Folkevognen" udkom som single-plade i 1983 og havde 10'erens åbningsnummer "Vil du med mig" som B-side. Nummeret har været spillet jævnligt gennem alle årene af bandet, dog også i mere rockede udgaver end studieindspilningen. "Folkevognen" regnes som en del af gruppens klassiske hits.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas, kor
 Willy Pedersen: Orgel
 Kasper Winding: trommer og synthesizer

Referencer

Eksterne henvisninger 
"Folkevognen" opføres af Shu-bi-dua i et tv-show fra 1983 - dailymotion.com/video/x4rwhgm

Sange fra 1983
Shu-bi-dua-sange
Sistema

AFK Sistema et russisk konglomerat, som er engageret i en række brancher som telekommunikation, bank, fast ejendom, detail, medier, turisme, osv. Den har hovedsæde i Moskva og ledes af Vladimir Yevtushenkov, der kontroller 59,2 % (2020).
Omsætningen var i 2019 10,1 mia. US $ og der var omkring 70.000 ansatte.

I 1995 etablerede Evgeny Novitsky og Vladimir Yevtushenkov et holdingselskab, AFK Sistema.

Sistemas datterselskaber omfatter bl.a. Mobile TeleSystems, Moscow City Telephone Network, SkyLink, Sitronics, Sistema-Hals, Detsky Mir Group, Sistema Mass Media, Binnopharm, Intourist, RTI Systems og Kronstadt Group

Referencer

Eksterne henvisninger 
 Sistema website
 Google Finance: Sistema

Konglomerater fra Rusland
Etableret i 1993
Gruppe (mennesker)

Inden for socialvidenskaberne betegner en gruppe en samling af mennesker, der typisk har mere eller mindre hyppig og regelmæssig interaktion. Medlemmerne af en gruppe kender således hinanden i større eller mindre grad, og de kommunikerer indbyrdes. Gruppens medlemmer oplever ofte et socialt tilhørsforhold til de andre medlemmer, hvilket blandt andet kommer til udtryk, hvis medlemmerne bærer symboler, der indikerer et sådant gruppemedlemskab.

Denne definition implicerer derfor, at en række sociale inddelinger af mennesker ikke falder inden for gruppe-begrebet. For det første falder socialklasser og andre makrogrupper udenfor, da socialgrupper og klasser kun i analytisk forstand deler fællestræk, hvorfor man grupperer dem sammen under et term. Proletariatet i marxistisk forstand er således ikke en gruppe, da medlemmerne af denne klasse ikke har et indbyrdes forhold, men klassen bliver skabt ved at blive defineret som mennesker, der lever under samme vilkår og i dette tilfælde lever i samme position i produktivforholdene. På den måde bliver gruppe-begrebet i udgangspunktet et begreb, der bedst egner sig til analyser af sociale fænomener i en mikroskala.

For det andet falder er det imidlertid ikke alle mikro-interaktioner, der udspringer af sociale grupperinger. Da en gruppe kræver, at der udover tilstedeværelsen af social interaktion også bliver impliceret et socialt tilhørsforhold, vil sociale interaktioner mellem mennesker, der ikke identificerer sig med samme gruppe og som ikke kender hinanden, ikke være udtryk for grupper. Et eksempel på dette kan være spontan social interaktion i offentlig transport mellem passagerer eller chauffører, hvor der er rig interaktion, men ikke nødvendigvis gruppebaseret interaktion. Gruppemodellen bliver imidlertid kompliceret på mikroniveauet, hvor flere grupper godt kan finde sted i samme rum, og man kan ydermere godt indgå i flere grupper på samme tid.

Typer af grupper 
Inden for visse dele af socialvidenskaben, herunder i socialpsykologisk forskning, skelner man mellem grupper alt efter graden af interaktion. I en primærgruppe har man hyppig og ret tæt interaktion, ofte konkretiseret ved, at medlemmerne taler sammen ansigt til ansigt. Der er ofte tale om ret små grupper, som arbejdsteams. I en sekundærgruppe har man mindre hyppig og/eller indirekte kommunikation for eksempel gennem internettet.

Gruppedynamik 
Måden hvordan gruppeinteraktionen udspiller sig og hvilke konsekvenser dette medfører for medlemmerne afhænger af en række forhold herunder størrelsen på gruppen. Der skelnes derfor mellem grupper på baggrund af antallet af medlemmer på et givent tidspunkt. Ifølge sociologen Georg Simmel bør man adskille dyader, dvs. gruppeinteraktion mellem kun to mennesker, og triader, dvs. gruppeinteraktion mellem tre mennesker, da de indbyrdes relationer og konsekvenserne heraf vil være afgørende forskellige.

Referencer 

Socialvidenskabelige begreber
Socialpsykologi
Sociale opdelinger
Mobile TeleSystems

MTS (, МТС, Mobile TeleSystems) er en russisk telekommunikationsvirksomhed. Det er det største mobiltelefoniselskab i Rusland med over 78,4 millioner abonnenter. Omsætningen var i 2020 på 6,84 mia. US $ og der var 60.000 ansatte. Virksomheden har, som moderselskabet Sistema, også hovedsæde i Moskva. MTS tilbyder udover mobiltelefoni også telefoni, bredbånd, mobilt tv, kabel-tv, satellit-tv og digitalt tv.

I første kvartal 2021 havde virksomheden i alt 84,9 mio. abonnenter i Rusland, Armenien og Hviderusland.

Vyacheslav Nikolaev har været præsident for virksomheden siden marts 2021.

Formand for bestyrelsen (siden juni 2019) - næstformand for bestyrelsen for AFK Sistema Feliks Yevtushenkov.

Abonnenter

Referencer 

Telekommunikationsvirksomheder fra Rusland
Etableret i 1993
Speak No Evil

Speak No Evil kan henvise til:

 Speak No Evil (Wayne Shorter-album) – fra 1965
 Speak No Evil (Buddy Rich-album) – fra 1976
 Speak No Evil (Flora Purim-album) – fra 2003
 Speak No Evil (Tinsley Ellis-album) – fra 2009
 Speak No Evil (film) – fra 2022, instrueret af Christian Tafdrup
 Speak No Evil (film fra 2013) – amerikansk gyserfilm fra 2013
Declan Gallagher

Declan Patrick Gallagher (født d. 13. februar 1991) er en skotsk professionel fodboldspiller, som spiller for den skotske Premiership-klub St. Mirren og Skotlands landshold.

Klubkarriere

Celtic og Stranraer 
Gallagher kom igennem Celtics ungdomsakademi, men spillede aldrig en kamp for førsteholdet. Han blev i 2010-11 sæsonen udlånt til Stranraer, hvor han gjorde sin førsteholdsdebut.

Clyde 
Efter at være blevet frigjort af Celtic, skiftede Gallagher i august 2011 til Clyde.

Dundee 
Efter en sæson med Clyde, skiftede Gallagher til Dundee, hvor han fik sin debut i den bedste række af skotsk fodbold.

Dundee rykkede dog ned i 2012-13 sæsonen. Gallagher var herefter med til at vinde oprykning i 2013-14 sæsonen, da Dundee vandt Scottish Championship.

Livingston 
Gallagher skiftede i juli 2014 til Livingston.

Fængselsstraf og Livingston retur 
Gallagher og en anden person blev i juni 2015 fundet skyldig i et overfald med et baseballbat på en person, som havde sket i august 2013. Gallagher og den anden person blev dømt til 3 års fængsel. Gallagher appellerede dommen, og i mens at appelprocessen foregik, vendte han tilbage til at spille for Livingston. Hans appel blev afvist i februar 2016, og Gallagher vendte tilbage til fængsel.

Gallagher kom på fri fod igen i januar 2017, dog med en ankelmonitor i de første måneder. Han blev igen hentet af Livingston efter sin frigørelse. Gallagher var herefter igen en vigtig del af Livingston mandskabet, og var med til at holdet rykkede op i to sæsoner i streg.

Motherwell 
Gallagher skiftede i juli 2019 til Motherwell. Gallagher blev gjort til holdets anfører efter at Peter Hartley havde forladt klubben.

Aberdeen 
Gallagher skiftede i juni 2021 til Aberdeen.

St. Mirren 
Gallagher skiftede i juni 2022 til St. Mirren, efter at man var blevet enig om at ophæve hans kontrakt i Aberdeen.

Landsholdskarriere 
Gallagher debuterede for Skotlands landshold den 16. november 2019.

Gallagher var del af Skotlands trup EM 2020.

Titler 
Dundee

 Scottish Championship: 1 (2013–14)

Livingston

 Scottish Challenge Cup: 1 (2014–15)
 Scottish League One: 1 (2016–17)

Kilder

Eksterne henvisninger 

Fodboldspillere fra Skotland
Fodboldlandsholdsspillere fra Skotland
Fodboldspillere fra Celtic F.C.
Fodboldspillere fra Clyde F.C.
Fodboldspillere fra Dundee F.C.
Fodboldspillere fra Livingston F.C.
Fodboldspillere fra Motherwell F.C.
Fodboldspillere fra Aberdeen F.C.
Fodboldspillere fra St. Mirren F.C.
Deltagere ved det europæiske mesterskab i fodbold 2020
Rostelecom

Rostelecom er en børsnoteret russisk telekommunikationsvirksomhed. Den Moskva-baserede virksomhed er Ruslands største telekommunikationsvirksomhed. Der tilbydes forskellige tv-løsninger, internet, telefoni og mobiltelefoni.

Før 1990 var ansvaret for telekommunikation i Sovjetunionen placeret i Sovjetunionens kommunikationsministerium. Ved udgangen af 1992 blev der etableret en statsejet virksomhed ved navn Rostelekom.
I 1990'erne var virksomheden en del af Svyazinvest. I 2011 blev Svyazinvest opløst og mange regionale teleselskaber fra Svyazinvest blev fusioneret med Rostelecom.

I dag ejes selskabet af flere virksomheder, og den russiske stat har en betydelig aktiepost.

Referencer

Eksterne henvisninger 
 Rostelecom - Russian language and English language, corporate website
 Rostelecom - consumer website

Telekommunikationsvirksomheder fra Rusland
Cockle Park Tower

Cockle Park Tower er en middelalderbygning i landsbyen Cockle Park, Northumberland, England, omkring 6 km nord for Morpeth.

Det er et tre-etagers beboelsestårn, der blev opført i 1400-tallet som jagtslot. Den blev senere udvidet og ombygget. I den ene ende af tårnet er to små tårne med udhæng og machicoulis.

Tårnet blev brugt som et studenterhostel indtil midten af 1970'erne, hvor strukturelle problemer i bygningen gjorde, at det måtte stoppes. Newcastle University har udført omfattende reperationer i begyndelsen af 2000'erne, som en del af en overordnet plan for udvikling af deres ejendom Cockle Park farm til Centre for Renewable Energy from Land (CREEL).

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Corbridge Vicar's Pele

Corbridge Vicar's Pele er et pele tower fra middelalderen, der ligger i landsbyen Corbridge, Northumberland, England.

Det er et tre-etagers forsvarstårn, med ét rum på hver etage, der blev opført på kirkegården i Corbridge i 1318, og det blev brugt som præstegård for præsten i den tilhørende kirke. Det er primært opført af sandsten, der er taget fra den romerske fæstning Coria der ligger tæt ved.
Det blev brugt som præstegård indtil midten af 1600-tallet.

I sommeren 2016 blev tårnet genåbnet til brug for bryllupper og andre arrangementer efter en 3-årig renovering og ombygning.

Det er et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Coupland Castle

Coupland Castle er en herregård fra slutningen af 1500-tallet, der ligger i landsbyen Coupland, omkring 6 km nordvest for Wooler, Northumberland, England.

Den er opført som beboelsestårn, men i 1800-tallet blev der bygget et tilstødende hus til bygningen.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Julija Stupak

Julija Sergejevna Stupak ( født den 21. januar 1995) er en russisk langrendsløber, der fik sin debut ved verdensmesterskaberne i Lahtis den 1. marts 2014.

Hun deltog i de olympiske vinterlege 2018 i Pyeongchang, hvor hun vandt bronze i sprint og bronze i stafet, og konkurrerede for olympiske atleter fra Rusland (OAR).

Referencer

Eksterne henvisninger 

Langrendsløbere fra Rusland
Langrendsløbere ved vinter-OL 2018
Langrendsløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Craster Tower

Craster Tower er et georgiansk herregård fra 1700-tallet, der har inkorporeret et pele tower fra 1300-tallet. Bygningen ligger i fiskerlandsbyen Craster, Northumberland, England.
Jorden har tilhørt Craster-familien siden omkring 1278. Middelaldertårnet var oprindelige fire etager.

Størstedelen af ejendommen blev solgt af Sir John Craster i 1965. Tårnet blev købt tilbage af hans søn, Oswin Craster, og hans fætre og det blev restaureret og ombygget til at være tre særskilte lejligheder.

Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Chipchase Castle

Chipchase Castle er et jacobetiansk landsted fra 1600-tallet, der har inkorporerert et stort pele tower fra 1300-tallet, der står nord for Hadrians mur nær Wark on Tyne, mellem Bellingham og Hexham i Northumberland, England.

Det er et Scheduled Ancient Monument og en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Cresswell Castle (Northumberland)

Cresswell Castle, Cresswell Pele Tower eller Cresswell tower house er en middelalderfæstning og beboelsestårn, der ligger i landsbyen Cresswell, med udsigt til kysten omkring 6 km nord for Ashington, Northumberland, England.

Cresswell Pele Tower blev opført i 1400-tallet som forsvar mod border reivers. Det er i relativt god stand i forhold til mange af de omkring 80 andre pele towers i Northumberland.

Det er en listed building af anden grad og et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Henrik 2. af Lothringen

Henrik 2. af Lothringen (født 8. november 1563 i Nancy, død 31. juli 1624 i Nancy) var Hertug af Lothringen fra 1608 til sin død. Han var søn af Karl 3. af Lothringen og Klaudia af Frankrig, datter af den franske konge Henrik 2. Han fik kun døtre, så hertugdømmet blev senere arvet af hans bror Frans, efter hans datter Nikolines afsættelse. Gennem hans farmor, var han teknisk tronarving til de 3 nordiske troner og ville havde regeret som Kong Henrik 1. af Danmark, Norge og Sverige.

Referencer 

Hertuger af Lothringen
Rudolf Peierls

Sir Rudolf Ernst Peierls, (|CBE FRS 5. juni 1907 – 19. september 1995) er en tysk-født britisk fysiker, der spillede en stor rolle i Tube Alloys-projektet, der var Storbritanniens atomvåbensprogram, og det efterfølgende Manhattan Project, der var de allieredes samlede atomvåbenprogram.

Hans nekrolog i Physics Today beskriver ham som "en stor spiller i dramaet om udbrudet af atomfysik i verden".

Han modtog en række hædersbevisninger, heriblandt Max Planck-medaljen, Copleymedaljen, Royal Medal og Lorentz-medaljen.

Referencer 

Fysikere fra Tyskland
Fysikere fra Storbritannien
Modtagere af Copleymedaljen
Norman Pirie

Norman Wingate (Bill) Pirie FRS (1. juli 1907 - 29. marts 1997), var en britisk biokemiker og virolog, der sammen med Freerick Bawden opdagede at virus kan krystalliseres ved at isolere tomato bushy stunt virus i 1936. Dette var en vigtig milepæl i forståelsen af DNA og RNA.

Referencer 

Fysikere fra Storbritannien
Modtagere af Copleymedaljen
Dilston Castle

Dilston Castle er ruinen af et beboelsestårn fra 1400-tallet, der står i Dilston, nær Corbridge, Northumberland, England. Den blev opført som et tre-etagers tårn af Sir William Claxton på samme sted som et tidligere pele tower.

Det er et Scheduled Ancient Monument og en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Dunstanburgh Castle

Dunstanburgh Castle er ruinen af en borg fra 1300-tallet, der ligger på kysten af Northumberland i det nordlige England mellem landsbyerne Craster og Embleton.

Borgen blev bygget af jarl Thomas af Lancaster mellem 1313 og 1322, på et naturligt forsvaspunkt og på eksisterende volde fra et voldsted fra jernalderen. Thomas var leder for baroniets modstand mod kong Edvard 2., og han havde sandsynligvis planer om at brug Dunstandburgh som tilflugtssted, hvis den politiske situation i Sydengland blev ustabel.

Borgen tjente som et statussymbol, der viste jarlens rigdom og indflydelse, og kunne konkurrere med den kongelige borg Bamburgh, der ligger i nærheden. Thomas besøgte sandsynligvis kun sin borg én gang inden den blev erobret under slaget ved Boroughbridge i 1322, da han forsøgte at flygte fra kongens hær for at søge ly på Dunstanburgh. Thomas blev henrettet og borgen blev en af kronens ejendomme, inden den blev overdraget til Hertugdømmet Lancaster.

Det er en listed building af første grad

Den er ejet af National Trust og drives af English Heritage.

Se også 
 Liste over borge og slotte i England
 National Trusts ejendomme i England

Referencer

Eksterne henvisninger 

Slotte i Northumberland
Pokalturneringen i ishockey for kvinder

Pokalturneringen i ishockey for kvinder er en ishockeyturnering for kvindelige danske klubhold, der siden sæsonen 2020-21 er arrangeret af Danmarks Ishockey Union.

De to første udgaver af turneringen har begge haft deltagelse af fire hold og er blevet vundet af Herlev IK, som i den første finale i 2021 besejrede Odense IK, og Hvidovre IK, der i 2022 vandt over lokalrivalerne fra Rødovre Mighty Bulls Q i slutkampen.

Finaler

Pokalfightere 

Efter hver finale kåres "Årets pokalfighter"

Kilder / eksterne henvisninger 

 
Etableret i 2020
Sydney Chapman (matematiker)

Sydney Chapman FRS (29. januar 1888 - 16. juni 1970) var en britisk matematiker og geofysiker. Hans arbejde med kinetisk gasteori, sol-jordfysik og Jordens ozonlag har inspireret en bred mængde forskning i de efterfølgende årtier.

Hæder 
 Fellow of the Royal Society (1919)
 Smith's Prize (1913)
 Adams Prize (1928)
 Royal Medal (1934)
 Chree Medal and Prize (1941)
 De Morgan Medal (1944)
 William Bowie Medal (1962)
 Copley Medal (1964)
 Symons Gold Medal (1965)

Referencer 

Matematikere fra Storbritannien
Modtagere af Copleymedaljen
Embedsperiode

En embedsperiode er det tidsrum, hvor en person sidder i et embede, en politisk post eller lign. Perioden kan både være med tidsbegrænsning eller indtil personen trækker sig/abdicerer eller dør.

Et folketingsmedlems embedsperiode varer i højest fire år. Et medlemskab af en dansk kommunalbestyrelse varer i fire år fra 1. januar året efter valget og frem til 31. december fire år efter seneste valg. USA’s præsident sidder på sin post fra 20. januar året efter præsidentvalget og til samme dato fire år efter.

Personer, der kan sidde på deres poster i ubegrænset tid (indtil de abdicerer eller dør) kan eksempelvis være monarker og paven.

Referencer 

Politik
Henry Moore

Henry Moore (født 30. juli 1898 i Castleford i Yorkshire, død 31. august 1986 i Much Hadham i Hertfordshire) var en britisk billedhugger. Han havde i sin aktive karriere en meget stor produktion. Typisk for ham var at omforme og forenkle menneskefiguren, samt at bruge hulrum.

Udmærkelser (udvalg) 
Moore fik i 1972 den tyske orden Pour le Mérite für Wissenschaften und Künste.

Skulpturer 
Noen ytterst få af hans skulpturer.
 Reclining Figure, Fitzwilliam Museum, Cambridge, Massachusetts, USA (1951)
 The Arch, Hiroshima City Museum of Contemporary Art, Japan. (1969)
 Large Arch, Huk, Oslo (1963–69)

Galleri

Kilder og henvisninger 
 
 Caplex.no «Moore, Henry, 1898—1986, brit. billedhugger. I sin store produktion omformede og forenklede han menneskefiguren […] Typisk er brugen af hulrum inde i helheden. »

Billedhuggere fra Storbritannien
MegaFon OJSC

MegaFon OJSC () er en russisk telekommunikationsvirksomhed, som er det næststørste mobiltelefoniselskab i Rusland med ca. 62 mio. abonnenter. Omsætningen var i 2017 på 6,4 mia. US $. Juni 2012 havde virksomheden 62,1 mio. abonnenter i Rusland og 1,6 mio. abonnenter i Tadsjikistan. Hovedkvarteret er i Moskva.

I 1993 blev virksomheden North-West GSM CJSC (Sankt Petersborg) etableret. De væsentligste investorer inkluderede Sonera (Finland), Telia (Sverige) og Telenor Invest AS (Norge). I forbindelse med en ny landsdækkende strategi i 2002 ændredes virksomhedens navn til MegaFon.

Referencer

Eksterne henvisninger 
 MegaFon English corporate site
 Russia at Heart of German Probe – Moscow Times July 26, 2005
 European Commission to investigate TeliaSonera deals in Russia – Helsingin Sanomat 28 March 2006

Telekommunikationsvirksomheder fra Rusland
Kallikrateia

Kallikrateia () er en kommunal enhed og en by på halvøen og den regionale enhed Chalkidiki i periferien Centralmakedonien i Grækenland. Siden kommunalreformen i 2011 er den en del af kommunen Nea Propontida, før den var en kommune med sæde i byen Nea Kallikrateia. Den kommunale enhed har et areal på 108.894 km2. Ifølge folketællingen fra 2011 har den kommunale enhed en befolkning på 11.571 mennesker, mens selve byen har 7.238 indbyggere, tredjestørst i Chalkidiki. Nea Kallikrateia blev etableret efter flygtningekrisen i 1922, hovedsageligt af beboerne, der kom fra Kallikrateia (i dag Mimarsinan) i det østlige Thrakien (den europæiske del af Tyrkiet) og etablerede sig i området.

Kilder og henvisninger 

 Kallikrateia.gr, en nyhedsportal baseret i Nea Kallikrateia 

Centralmakedonien
Byer i Grækenland
Almida de Val

Almida de Val (født 12. september 1997) er en svensk curlingspiller .

Hun repræsenterede Sverige under vinter-OL 2022 i Beijing, hvor hun tog bronze i mix par.

Referencer

Eksterne henvisninger

Curlingspillere fra Sverige
Curlingspillere ved vinter-OL 2022
Deltagere for Sverige ved vinter-OL 2022
Olympiske medaljevindere i curling
Medaljevindere ved vinter-OL 2022
Olympiske bronzemedaljevindere fra Sverige